google/wiki40b huggingface dataset:
Olav Offerdahl

Bakgrunn

Olav Offerdahl ble født på husmannsplassen Kleivi i Årdal i Sogn. Familien tok navn etter gården plassen lå under, Ofredal. Han tok lærerutdannelse i Balestrand, og ble uteksaminert i 1879. Samme år begynte han som lærer i Bergen. 
Høsten 1880 begynte han å jobbe på den katolske barneskolen i Bergen, og 31. oktober samme år konverterte han fra Den norske kirke til Den katolske kirke. Høsten 1884 begynte han på prestestudier, først i Turnhout i Belgia til 1886 og så ved Collegio Urbana de Propaganda Fide i Roma til 1892.

Katolsk prest

Offerdahl ble presteviet 22. november 1891 av kardinal Lucido Maria Parocchi, og sommeren 1892 vendte han tilbake til Norge. Han var kapellan i Tromsø til januar 1894, vikar (fungerende sogneprest) samme sted til juli 1895 og deretter sogneprest i Tromsø til 1897. Han ble så flyttet over til St. Olav menighet i Oslo, hvor han var kapellan til 1907 og siden sogneprest til 1923. Deretter var han sogneprest i Arendal til juni 1924, og så sogneprest i St. Hallvard menighet i Oslo til han overtok som apostolisk administrator i 1928.
Den 12. mars 1925 hadde han blitt utnevnt til monsignore, og i juni samme år ble han provikar, det vil si stedfortreder for den apostoliske vikaren, Johannes Olav Smit. 
Da Smit fratrådte 11. oktober 1928 ble Offerdahl innsatt som apostolisk administrator, og 13. mars 1930 ble han utnevnt til apostolisk vikar.

Biskop

6. april 1930 ble han bispeviet, som første nordmann siden reformasjonen. Kardinal Wilhelm van Rossum ordinerte ham, og han ble titulærbiskop av Selje.   
Samme høst ble han alvorlig syk under en reise til Nederland, og 7. oktober 1930 døde han i Bussum ved Amsterdam. Han er begravet på Vår Frelsers gravlund i Oslo.
Skogvikke

Utbredelse

Skogvikke vokser i Norge i innlandet og langs kysten fra Svenskegrensen til litt nord for Bodø. Her er den ganske vanlig på næringsrik, steinete moldjord, i skogsbryn, skrenter, veikanter, og i utkanten av hogstfelt. I Norden vokser den i Sverige nord til medelpad, med usikre og spredte observasjoner i Bottenviken. I Finland er den vanlig i sør og går nord til omkring Rovaniemi, men spredt i disse midtre landsdelene. I Danmark finner vi den på øyene og østlige Jylland.
MGM Grand Las Vegas

MGM Grand Hotel er et hotell og kasino i Las Vegas, Nevada i USA. Det er verdens tredje største hotell og det nest største hotellet i Las Vegas. Bare hotellets kasino-avdelingen har et areal på 17 000 m².
Hotellet rommer 5034 værelser fordelt på i alt 30 etasjer. Av værelsene er der cirka 700 suiter hvor de største er på 750 m². MGM Grand, Inc stod ferdig i 1993 til en omkostning på cirka en milliard dollar.
Utenfor hotellet står en enorm løve som er MGMs symbol, løvetemaet fortsatte også når man kommer inn på hotellet/kasinoet. Der er det et stort glass bur med levne løver frem til 31. januar, 2012. Disse løver er der bare i noen få timer per dag og ble erstattet av andre løver.
Quwo

Quwo (kinesisk: 曲沃县; pinyin: Qǔwò Xiàn) er et fylke i byprefekturet Linfen i provinsen Shanxi i Folkerepublikken Kina. I 1999 var folketallet på 222 836 innbyggere.
Fra 745 til 677 f.Kr. var Quwo en stat som hadde løsrevet seg fra staten Jin.

Kulturminner

Det arkeologiske funnstedet Tianma-Qucun ligger i fylket. Det var her hovedstaden til staten Jin (fra det vestlige Zhou-dynasti) lå, i en lang periode av denne statens eksistens. Stedet ble utgravd av arkeologer fra Pekinguniversitetet og fra Provinsen Shanxis arkeologiske institutt i 1980-årene. Det er oppført på Folkerepublikken Kinas liste over verneverdig kulturarv.

Samferdsel

Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Calcutta (sang)

«Calcutta» ble skrevet i 1960 av Heino Gaze (melodi) og Hans Bradtke (tekst). En instrumenetalinnspilling av låten med Lawrence Welk fra albumet Calcutta (Dot Records, 1961) ble en listehit, sannsynligvis den største i Welks karriere.
Melodien var noe av et avvik for Welk med sin kombinasjon av hans gjenkjennelige «kjennetegn», fremtredende cembalo, men backet av håndklapping, og rask rockerytme.
Danserne Bobby Burgess og Barbara Boylan, rollemedlemmer i Welks ukentlige TV-show, laget et dansenummer til å gå sammen med «Calcutta», som de fremførte utallige ganger i Welks show.

Norsk versjon

C.C. Bøyesen har skrevet en norsk tekst med samme navn som originaltittelen.

Listeplasseringer

«Calcutta» lå på toppen av den amerikanske Billboard Hot 100-listen i to uker, mens albumet – med sin kombinasjon av easy listening-låter og coverversjoner av populære rocksingler dengang – lå som nummer én i tre måneder. På den tiden «Calcutta» nådde førsteplassen ble Welk, som da var 57 år gammel, den eldste artisten til å ha en nummer én-popsingle i USA (Hans rekord ble slått tre år senere da Louis Armstrong, 62 år gammel, toppet singlelisten med «Hello, Dolly!» i begynnelsen av 1964.
Pseudautomeris pohli

Utseende

Middelsstore (vingespenn 60-80 millimeter), brunlige påfuglspinnere med store øyeflekker på bakvingene. Forvingene er litt tilspissede, men ikke sigdformede, oftest med en lengdestripe. Bakvingens grunnfarge er gjerne rødlig, øyeflekken har blåaktig kjerne.

Levevis

Larvene lever gjerne selskapelig, i alle fall som unge, på ulike busker og trær. Som andre påfuglspinnere har de voksne reduserte mundeler, og de tar ikke næring til seg. Artene flyr om natten, om dagen hviler de mellom visne blader der de er godt kamuflert. Skulle et dyr likevel oppdage sommerfuglen, åpner den forvingene slik at de "stirrende" øyeflekkene kommer til syne - dette er ofte nok til å skremme vekk et lite rovdyr.

Neslehår

Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.

Utbredelse

Arten er utbredt i Peru.
Fiskegarn

Fiskegarn eller fiskenett er et nett som brukes ved fiske til å fange eller innesperre og samle fisk. De blir normalt laget ved å knyte en relativt tynn tråd om til et nett av masker som knytes til en flyteline i topp og synkeline i bunn slik at det står loddrett i vannet. Nyere fiskegarn lages normalt av nylon eller andre polyamider. Nett av organiske polyamider, slik som ull eller silke, ble brukt inntil nylig og er fortsatt vanlig i noen områder. Et garn har typisk søkker nederst og flytere øverst for å stå loddrett i vannet. Søkkene er nå oftest av bly og flyterne, kavlene, av plastskum eller hule plastsylindre. På eldre garn var flyterne ofte laget av kork eller glasskuler (kalt garnkuler).
Eksempler på garn er fjordgarn/torskegarn, trollgarn, krabbegarn.
Historic Scotland

Historic Scotland (skotsk-gælisk: Alba Aosmhor) er en skotsk offentlig etat som har ansvar for bevaring av historiske monumenter, fremme av bruken av disse til forståelse av nasjonens historie og rekreasjon og for administrasjon av bygningsvern.
Den ble opprettet i 1991, og ble i mai 1999 knyttet til det skotske Undervisningsdepartementet, som har ansvar for nasjonens kulturelle arv. Det ligger dermed under Scottish Executive, og står til ansvar overfor de skotske ministrene og Det skotske parlamentet. Denne organisasjonsformen tilsvarer organisasjoner i andre deler av Storbritannia: English Heritage (England), Cadw (Wales) og Environment and Heritage Service (Nord-Irland).
Organisasjonen har vært involvert i kontroversielle avgjørelser. Spesielt var det stor strid omkring Castle Tioram i 2002. En plan om å restaurere det ved å legge nytt tak ble blokkert av Historic Scotland, som ønsket å stabilisere slottsruinen i stedet. Det ble avholdt en omfattende lokal høring, og Historic Scotlands plan vant frem, etter en opprivende diskusjon. Slike diskusjoner om bevaringsmetoder er ikke uvanlige, men de holdes normalt innenfor et akademisk miljø. Historic Scotland har blitt beskyldt for å være autokratisk og uten forståelse for behovene på den skotske landsbygden, og for å forårsake at det som kunne vært en rent faglig diskusjon om hva som er best for en ruin blir en krangel som allmennheten trekkes inn i.
Ribbevannkjær

Utseende

Små (de nordiske artene 2,4 – 4,2 mm), nokså slanke biller. Kroppsformen er foholdsvis slank, antennene er ganske korte og dekkvingene har opphøyde lengderibber. Hodet er omtrent så bredt som brystskjoldet, med runde, utstående fasettøyne. Antennene er sju-leddete, med en tre-leddet kølle. Det innerste leddet er ganske langt og buet. Antenner og palper er omtrent like lange. Hodet er ganske flatt og grovt punktert. Brystskjoldet (pronotum) er omtrent så langt som bredt, med tydelig avsatte sidekanter og grove punktgroper. Dekkvingene er ganske avlange, og hver dekkvinge har 10 rekker av store, litt kantete punktgroper. Hos de fleste artene er noen av mellomrommene mellom punktrekkene opphøyet som lengderibber. Undersiden er tett kledt med fløyelsaktig, vannavstøtende behåring. Beina er forholdsvis lange og slanke, med fem-leddete føtter. Larvene er avlange, sylindriske, med store, sigdformede kjever og temmelig lange antenner. De tre beinparene er korte og kraftige.

Levevis

Billene lever i stillestående ferskvann. Vanligst er de i grunne, nærings- og vegetasjonsrike dammer. De kan også forekomme i sakte rennende vann, og de har blitt funnet på havstrender, men dette kan dreie seg om individer som har feilnavigert. De voksne billene er planteetere, larvene derimot rovdyr.

Kilder

Hansen, M. 1987. The Hydrophiloidea (Coleoptera) of Fennoscandia and Denmark. Fauna Entomologica Scandinavica 18. E.J. Brill/Scandinavian Science Press Ltd.
Øvre Borgesyssel prosti

Øvre Borgesyssel prosti (norrønt: Eiðsbergs prófastdœmi) 
var et tjenestedistrikt i nåværende Borg bispedømme i Den norske kirke og omfattet menighetene det nordlige Østfold og sydlige Akershus. Prostiet ble oppløst i 1973 da prestegjeldene ble overført til Vestre Borgesyssel prosti og det nye Follo prosti.

Historikk

Reskript 22.08.1749 skilte ut Aremark, Askim, Eidsberg, Rakkestad, Rødenes og Trøgstad som Mellom Borgesyssel prosti. Drøbak ble delt fra Ås ved kgl. res. 08.09.1823 og Oppegård fra Nesodden ved kgl. res. 12.02.1937.
Ved lov av 10.05.1968 om deling av Oslo bispedømme, ble det opprettet et Borg bispedømme bestående av Østfold og Akershus fylker med unntak av Asker og Bærum kommuner. Ved kgl. res. 25.06.1971 med virkning fra 01.01.1973 ble det foretatt endinger i prostiinndelingen i Borg bispedømme. Øvre Borgesyssel prosti ble avviklet og det ble opprettet et nytt Follo prosti, og Hobøl, Skiptvet og Spydeberg ble lagt under Vestre Borgesyssel prosti, mens Follo prosti fikk Enebakk prestegjeld fra Nedre Romerike prosti.
Cessnock

Historie

Byen ligger mellom de tre tidligste europeiske bosettingene i Australia; Sydney, Hawkesbury River og Newcastle, og bidro dermed tidlig til kontakt mellom europeerne og aboriginerne, som hadde bodd i dette området i over 3000 år. Wonnarua-folket var det dominerende folkeslaget da europeerne etablerte seg i dette området, og mange av Wonnarua-stammen ble drept eller døde av sykdommer som europeerne hadde med seg. 
Kullfeltet South Maitland coalfields ble oppdaget i 1801, og var det største kullfeltet i New South Wales fram til 1960-tallet. De senere årene har vinproduksjon overtatt mye av økonomien i området.

Økonomi

Cessnock er Australias eldste vinområder. Området ligger i Hunter Valley, som er en av Australias mest kjente vinregioner, og har over 150 vingårder. Vinproduksjon er i dag viktig for området, også fordi det bidrar til restauranter og turister i området.
Bark «Søderhamn» (1838)

Historie

1838: Bygget i Søderhamn
1848: Kjøpt av reder Wilhelm Foss i Arendal
1887: Kjøpt av skipper Fredrik Tellefsen fra Tromøy
1887: Havari utenfor Holmsund i Sverige. Båten gikk på grunn og ble vraket

Havari

På Tellefsens første tur som både skipper og reder kom «Søderhamn» ut for et fælt uvær i Bottenviken. Skipet grunnstøtte flere ganger og gikk til slutt på grunn. Skipet ble vraket.

Arkiv

Arkivmateriale etter barken «Søderhamn» finnes på befinner seg ved KUBEN i Arendal. Arkivmaterialet er fordelt på to arkiver etter siste eier Fredrik Tellefsen og inneholder blant annet skipsjournal, skipsregnskap, korrespondanse, telegrammer, utdrag av sjøforklaring og bilag.
Rolf Wickstrøm

Annen verdenskrig: Melkestreiken i Norge

Rolf Wickstrøm var fra januar 1940 hovedtillitsvalgt ved Skabo Jernbanevognfabrikk i Oslo. 
I september 1941 utbrøt det en spontan streik blant arbeidere i Oslo, kjent som melkestreiken. Streiken ble utløst ved at matforsyningene under den tyske okkupasjonen ble stadig dårligere, og da melk til arbeidsplassene uteble mandag 8. september 1941 gikk arbeiderne ved flere bedrifter spontant hjem.
Dagen etter, 9. september, streiket om lag 25 000 arbeidere i Oslo. Om lag en måned før streiken hadde den tyske administratoren i Norge, rikskommissær Josef Terboven, kunngjort at streik ville føre til unntakstilstand og standrett.

Arrestasjon, henrettelse

Da streiken var et faktum slo de tyske okkupasjonsmyndighetene raskt til. Josef Terboven holdt sitt ord og erklærte unntakstilstand i Oslo og Aker. De arresterte klubbformann Wickstrøm og LOs advokat (og faktiske leder) Viggo Hansteen.
Som en maktdemonstrasjon overfor Landsorganisasjonen (LO) ble Wickstrøm og Hansteen dømt og henrettet 10. september 1941, samme dag som unntakstilstanden etter melkestreiken ble innført, noe historiker Harald Berntsen har omtalt som et eksempel på terrorisme. Begge likene ble dumpet. De ble ikke funnet før etter krigen og flyttet til Vår Frelsers gravlund i Oslo. 
På retterstedet, Østre skytterlags bane på Årvoll i Oslo, ble det i 1948 reist en minnebauta i granitt med bronserelieffer. Bautaen er utført av Nic. Schiøll. Den har følgende inskripsjon: «Viggo Hansteen, Rolf Wickstrøm. De første offer i Norges frihetskamp 1940–45. Skutt av tyskerne 10. september 1941.»
Han etterlot seg kona Signe (1913–1996) og sønnen Tore (født 1938), som etter krigen ble satt bort til slektninger.
Rolf Wickstrøm er også minnet ved at en parsell av Ring 3, Store ringvei rundt Oslo, fra Sognsveien til Grefsenveien heter Rolf Wickstrøms vei. Viggo Hansteen og Rolf Wickstrøm har også fått to parallelle gater i Lillestrøm oppkalt etter seg.
Basar

Basar (også stavet bazar og bazaar) er et marked, ofte overbygget. Ordet kommer fra persiske bāzār, fra middelpersisk  wāzār, fra gammelpersisk vāčar og fra det konstruerte proto-indo-iranske ordet *wahā-čarana. Navnene går tilbake til det partiske ordet baha-char, som betyr «stedet med priser». Basarene oppstod i Persia rundt 3000 år før vår tidsregning. Fra Persia spredte basarene seg via handelsruter til hele den arabiske verden og Midtøsten.
Basarer finnes vanligvis i områder med muslimsk kultur, men begrepet har spredt seg til store deler av verden. I Norge finnes for eksempel Youngstorgets basar, Grønland Basar og Basarene ved domkirken i Oslo, og i Bergen finnes Kjøttbasaren.

Avledet betydning

I blant blir ordet basar også brukt om lotteri til inntekt for frivillige organisasjoner, noen ganger i sammenheng med loppemarked eller loddsalg med tilhørende auksjon. For eksempel jobbet kvinneforeninger frivillig og ulønnet over tid med håndarbeid som til slutt ble loddet ut på en slik. I forkant var det vanlig å selge lodd på bok, og lotteri og gjerne auksjon foregikk på avtalt dato og sted der gevinstene ble loddet ut. I dag krever norsk lovgivning at loddsalget foregår på samme dag som basar-trekningen holdes.
Birgitte (Disney)

Birgitte er en fiktiv skikkelse i Walt Disney-universet. Hun dukket først opp i en historie hvor Onkel Skrue ville gi henne en hatt. Birgitte er forelsket i Skrue McDuck, og er oftest i historiene i Donald-pocketbøkene, sjeldnere i historiene i Donald-bladene.
Issidae

Utseende

Middelsstore (gjerne 5 – 7 mm), karakteristisk formede sikader. Kroppen er kort og bred, bredest på midten med en tydelig knekk slik at kroppsomrisset blir rombeformet til kvadratisk. Fasettøynene er store, runde og utstående, punktøyne mangler. Pannen og ansiktet har opphøyde lengdelister. Hos en del arter er pannen spisst framskytende mellom fasettøynene. Antennene er lengre enn hodet. Forvingene er vanligvis velutviklede og hornaktige, ugjennomsiktige, ensartede over hele overflaten med markert årenett. Beina er temmelig korte og kraftige, føttene har tre ledd. Nymfene kan kjennes på at de har et knippe av fine vokstråder som går ut fra bakkroppsspissen.

Levevis

Issidae suger gjerne sevje fra busker og trær. Som mange andre sikader er de utsatt for angrep fra snylteveps-familien Dryinidae. På angrepne sikader kan man se dryinide-larven eller -puppen som en mørk, sekklignende utposning, gjerne rett bak vingene.
Mange av artene flyr godt, andre har reduserte flygevinger.

Utbredelse

Den eneste arten som forekommer i Norge, er Issus muscaeformis. Den er utbredt i Sør-Norge men ikke spesielt vanlig, og går på eik. Issidae viser eksempler på radiasjoner på enkelte isolerte øyer, der én enkelt innvandrende stamart har gitt opphav til en rekke nye arter, for eksempel i slekten Issus på Kanariøyene og slekten Philatis på Galápagos-øyene.
Frida Wankel Maseng

Biografi

Frida Wankel var oppvokst på Kambo gård utenfor Moss med velstående foreldre, Georg Reinholt Wankel og Sigrid Wankel f. Ring.
Sammen med søsteren Charlotte ble Frida sendt på kunstskole hos Jacob Sømme og Harriet Backer. Søstrene dro til Paris i 1910, og studerte der ved Académie Matisse. Frida ble imidlertid ikke lenge i Paris.
Hun giftet seg med den norske offiseren og diplomaten Einar Maseng.
Frida deltok på Høstutstillingen i 1928, 1930 og 1938. Hun var kunstanmelder i Asker og Bærums Budstikke i flere år fra 1933. Våren 1941 hadde hun separatutstilling i Trondheim.
Fra 1952 til 1965 drev hun sin egen malerskole på Høvik.

Verv

Frida Wankel Maseng var medlem av Bildende Kunstnerinners Forening, og en periode var hun styremedlem i foreningen. Hun var også medlem av Landsforeningen Norske Malere, og satt en periode som styremedlem også i denne foreningen.
Zou Zhe

Zou Zhe (tradisjonell kinesisk: 鄒喆, forenklet kinesisk: 邹喆, pinyin: Zōu Zhé, Wade-Giles: Tsou Che, stilnavn: «Fanglu»; født 1636 i Wuxi i provinsen Jiangsu i Kina, død ca. 1708) var en kinesisk maler som hadde sitt virke under Qing-dynastiet. Han regnes som en av de åtte mesterne fra Nanjing. Som barn lærte Zou Zhe å male av faren, og han spesialiserte seg i landskaps- og fugl-og-blomstermaleri.
Gerta Keller

Bakgrunn

Gerta Keller fra Liechenstein fikk skolegangen i Sveits og var først syerske. I 1960-årende reiste hun via England, Nord-Afrika og Spania helt til Australia. I 1965 emigrerte hun til Australia, og i 1968 dro hun til USA.
Hun studerte geologi og paleontologi ved San Francisco State University med bachelor-grad i 1974 (i antropologi og geologi) og tok doktorgrad i 1978 ved Stanford University.

Karriere

Noe før doktorgraden var i havn, hadde hun arbeidet ved US Geological Survey. Fra 1984 var hun associate professor og fra 1992 professor i geologi i Princeton. Hennes spesialfelter var først marinforaminifera-studier for rekonstruksjon av klimaendringer i de siste 100 millioner år, og fra slutten av 1970-årene forskning på neogen og deretter suksessivt eldre formasjoner.
Konsensus har siden 1990 vært at masseutryddelsen av blant annet ikke-flygende dinosaurer er en direkte følge av asteroidenedslaget som skapte Chicxulubkrateret (Alvarez-hypotesen). Kellers innsigelse mot nedslagshypotesen er blant annet at nedslaget skjedde rundt 300 000 år før de ikke-flygende dinosaurene døde ut. Kellers team har ved utgraving i El Peñon nordøst i Mexico funnet like mange arter planktonisk foraminifera under nedslagslaget som over, og konkluderer med at virkningen av nedslaget ikke kan ha vært langvarig. I El Peñon ligger det to meter tykke laget fra meteorittnedslaget 9–10 meter under K-Pg-grensa.
Kellers alternative forklaring til masseutryddelsen er at den er forårsaket av en intens og langvarig vulkansk aktivitet i Deccantrappene som førte til en gradvis temperaturstigning og sur nedbør over hele kloden.
Christian Muus

Christian Muus (født 26. oktober 1656 i Christiania, død 11. desember 1717 i Odense) var en norsk prest og dansk biskop.

Familie

Han var sønn av Søren Larsen/Lauridsen (va/n der) Muus (1609–1693) og Øllegård Olufsdatter (1621–1703), begge fra danske Viborg. Faren ble kornhandler i Christiania og kjøpte gården Vinderen. Han døde i Christiania i 1693. Moren flyttet vel med Christian til Ribe der hun døde i 1703.
Selv var Christian gift fra 1680 til 1701 med Helle Christensdatter (1662–1701), som var datter av byfogd Christen Christensen. Christian giftet seg igjen i 1702 med den tyve år yngre Wibeke/Wiweche Lund (1677–1755) som var datter av justitiarius i Christiania, han Christian Madssøn Lund (1624–1691), som igjen var sønn av biskopen i Lund, han Mads Jensen Medelfart (1579–1638).
Lingchuan (Jincheng)

Kulturminner

Det sørlige og det nordlige Jixiangtempel (Nan, Bei Jixiang si, 南、北吉祥寺), tempelanleggene Longyan si 龙岩寺, Xiaohuiling erxian miao 小会岭二仙庙, Xixi erxian miao 西溪二仙庙, Yuquan Dongyue miao 玉泉东岳庙, Shizhang wuhuang miao 石掌玉皇庙, Nan shen tou er xian miao 南神头二仙庙, Sansheng ruixian ta 三圣瑞现塔, Chong'an si 崇安寺, Baiyu gong 白玉宫, og Sirun sanjiao tang 寺润三教堂, såvel som Tashuihe-funnstedet (Tashuihe yizhi, 塔水河遗址), er oppførte på Folkerepublikken Kinas liste over kulturminner.
Zitadelle Spandau

Flaggermus

Citadellet er et av de viktigste vinterkvarterer for flaggermus i Europa. I kjelleren til hus nr 4 finnes flere ulike arter. Medarbeiderne i flaggermuskjelleren organiserer årlig en flaggermusfest og det gis også omvisninger.
Kiss Me Once

Albuminformasjon

Etter utgivelsen av The Abbey Road Sessions (2012) har Minogue skilt fra hennes manager Terry Blamey. Minogue fortsatte arbeider på hennes tolvte studioalbum i 2013 og spesielt med sangeren og låtskriveren Sia Furler. Albumet ble hovedsakelig innspilt i Los Angeles med ytterligere innspillinger i New York City og London. Albumet innehold samarbeider med Darkchild, Brooke Candy, MNDR og will.i.am. Minogue har også tildigere utgitt den salgsfremmende singelen «Skirt» for albumet.

Singler

Den første singel «Into the Blue» urfremført i Storbritannia på BBC Radio 2 den 27. januar 2014. Sangen ble utgitt den 28. januar i de fleste land. Musikkvideoen ble utgitt den 3. februar 2014 og innehold franske skuespilleren Clément Sibony. Singelen nådde nummer 12 på UK Singles Chart og førsteplassen på Hot Dance Club Songs.
Svømming under EM i svømmesport 2016 – 200 meter rygg kvinner

Resultater

Forsøksheatene ble avholdt den 16. mai kl 11:28 lokal tid.

Semifinaler

Semifinalene ble avholdt den 16. mai kl 18:52 lokal tid.
Vi fire

Vi fire er et musikkalbum med Stensgård & Midtliens kvartett, utgitt i 1991.
Bypartiet

Bypartiet er et politisk parti i Skien, etablert i 2015 av de to aksjonsgruppene Folkeaksjonen for Alternativ Bypakke Grenland og Aksjon Rett E18. Disse to gruppene ønsker  mer helhetlig veiplanlegging på henholdsvis lokalt og regionalt nivå, og dette er da også Bypartiets politiske hovedsak. 
Av Bypartiets program fremgår det at partiet definerer seg som et moderne, urbant, religionsnøytralt ja-parti basert på liberale, demokratiske verdier. Partiet er et sentrumsparti, som kan samarbeide mot både høyre og venstre, men fokuset på veiplanlegging gjør det mer naturlig å samarbeide mot høyre.
Bypartiet stilte til valg i Skien kommune i 2015 og fikk 13,8% av stemmene ved valg til kommunestyret, som gjorde partiet til det tredje største, med åtte representanter i Skien bystyre. Størst oppslutning fikk partiet i bydelene Gulset (23,2%), Åfoss (19,0%) og Skotfoss (16,1%).
Suffløsen

Handling

«Siv bor hjemme hos sin mor og arbeider som suffløse ved Den Norske Opera. Hun og den fraskilte tobarnsfaren og legen Fred har nylig blitt kjærester når prøvene til Aida starter. De gifter seg og Siv flytter inn hos Fred. I løpet av prøveperioden blir Siv kjent med en svensk tubaist som elsker opera så vel som henne.»

Priser og nominasjoner

Filmen ble tildelt filmkritikerprisen i 2000.